hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu oc hu hu hu hu hu hu hu hu hu hu hu hu hu en hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Lépcsőzés közben fáj a térde? Ne tűrje tovább, van segítség!
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Arnold Dénes Arnold MSc
Lépcsőzés közben fáj a térde? Ne tűrje tovább, van segítség!
Térdfájdalom lépcsőn járás közben, vagy guggoláskor? Valljuk be, ez a kellemetlen érzés sokunk életét megkeseríti. Magyarországon ez a probléma felnőtt lakosság 15-20%-át érinti, így negyven éves kor felett már majdnem mindenki találkozik a térdfájdalommal. Ha csak egy gyorsan múló panaszról van szó, megnyugodhatunk, ám ha huzamosabb ideig is fennállnak a fájdalmas tünetek mindenképpen érdemes minél előbb szakemberhez fordulni. Dr. Arnold Dénes sebész-szakorvos, a FájdalomKözpont aktív fájdalomcsillapítás specialistája szerint a megoldást a gyógyulásra a fájdalom alapoknál való megszüntetése, a célzott aktív fájdalomcsillapítás jelenti.
A térdfájdalom leggyakoribb oka az ízületi porckopás
Míg fiatalabb korban a térdfájás oka lehet valamilyen megerőltetés, sport-sérülés, vagy bursitits, azaz nyálkatömlő-gyulladás következménye, addig idősebb korban a fájdalom oka általában az ízületi porcok kopása, elhasználódása. Az ízületek csontvégeit természetes ütéselnyelő réteg az ízületi porc borítja. Ezek a felszínek súrlódás mentes mozgást biztosítanak a csontok számára. Ez a porcréteg állomány folyamatosan épül és lebomlik. Azonban, ha ez a folyamat nincsen egyensúlyban, azaz a lebontás nagyobb mértékű, mint az épülés, kialakul az arthrózis, vagy is az ízületi porckopás. Az ízületeket borító porc először elvékonyodik, később már el is tűnik. A porcszövet érdessé válik és alatta a csont megvastagodik. Végső stádiumban a csontok végei összeérnek, egymáson surlódnak, ami nagy fájdalommal, valamint duzzanattal és gyulladással jár.
Az ízületi porckopás jellegzetes tünetei:
Az egyik tipikus tünete az arthrózisnak a fájdalom, amely nagyon kellemetlen és makacs lehet, így gyors, és hatékony aktív fájdalomcsillapítást igényel, annak érdekében, hogy a megfelelő életminőség a mindennapokban fennmaradjon. A porckopás kezdeti stádiumában általában csak nagyobb igénybevételnél jelentkezik a fájdalom, később már kisebb mozgatásnál is, majd végül állandósulhat. A nyugalomban is érezhető fájdalom gyulladásra utalhat. Érdekesség, hogy a fájdalom nem feltétlenül az érintett ízületnél jelentkezik: csípőízületi arthrózis okozhat fájdalmat a térdben is. Például, ha a lépcsőn lefelé menet jelentkezik a fájdalom, a térd elváltozásra hívja fel a figyelmet, míg a lépcsőn felfelé menet közben jelentkezik a panasz, az csípőízületi problémát jelezhet.
Másik gyakori tünet az ízületi merevség.  Leginkább reggel, de akkor is, ha huzamosabb ideig pihen egy bizonyos helyzetben az ízület, nehéz és fájdalmas lehet az újbóli kinyújtás, vagy behajlítás. Egyre nehezebbé válhat olyan mindennapi tevékenységek elvégzése is, mint a leguggolás, lépcsőn járás, székből való felkelés, mert csökken, vagy megszűnik az ízület mozgástartománya.
Amennyiben porc oly mértékben elvékonyodik, hogy többé már nem borítja be a megvastagodott csontvégeket, az egymáson súrlódó végek fokozatosan elkopnak. Az ízület peremén csont kinövések alakulhatnak ki, amelynek következtében megváltozhat az ízület alakja, ízületi deformitás alakulhat ki, amely a harmadik legjellemzőbb tünete a térdízületi arthrózisnak.
Természetesen itt is, mint minden betegségnél nagyon fontos az aktív megelőzés, amelynek kiemelt eszközei a megfelelő folyadékpótlás a porcok rugalmasságának fenntartása érdekében, és a rendszeres torna, a tartóizmok megerősítése céljából. Kiemelten fontos az ideális testsúly megtartása, hiszen a plusz kilók nagy terhet rónak az ízületekre, súlyosbítva ezzel a tüneteket.
Aktív fájdalomcsillapítás a térdfájdalom megszűntetésére
Ha már kialakult a probléma, és fáj az ízület, abban az esetben jelent hatékony és tartós megoldást az aktív fájdalomcsillapítás alkalmazása -mondja  Dr. Arnold Dénes Arnold aktív fájdalomspecialista.
Az aktív fájdalomcsillapítás olyan eljárások összessége, ahol a terápiát, a csontok-ízületek, illetve izmok inak statikai-dinamikai egyensúlyának helyreállítására alapozzuk.  Nem csak tünetileg, de okilag is csökkentjük a fájdalmat, évekre megoldást nyújtva.
Az aktív fájdalomcsillapítás egy komplex gyógyító eljárás.  Ennek fontos része a kollagént és hialuronsavat tartalmazó injekciós terápia alkalmazása. Ezek az anyagok szervezetünk legfontosabb építőkövei. A térd szövetei közé bejuttatva hatékonyan csökkentik a gyulladást, méregtelenítenek, támogatják a kezelt területek szövettani felépülését. Az ízületekben, izmokban vízmegkötő, síkosító szerepük van, „kenőanyagként szolgálnak”. Segítik a porcok újjáépülését, és mechanikai támogatást nyújtanak  az ízületi stabilitáshoz.
Az aktív fájdalomcsillapítás másik összetevője a funkcionális gyógytorna alkalmazása, és a megfelelő táplálkozás kialakítása is, amellyel több oldalról támogatjuk a felépülést.
Így nem csak a fájdalom szűnik meg, hanem hosszú távon is jelentősen javul a beteg életminősége – tudjuk meg Dr. Arnold Dénes Arnoldtól.
Kapcsolódó cikkek, melyek érdekelhetik Önt
A térdízület a síelés kulcsízülete: Sielőknél gyakran sérül
Nem csak a műtét jelenthet megoldást a térdsérülésre
Mozgás után fáj? Lehet, hogy ugrótérddel küzdesz
+36 70 621 2433
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt Doktor Úr/Nő! Derékfájdalom kapcsán szeretném kikérni véleményét. 21 éves nő vagyok. A fajdalom kb egy éve kezdődött, nem állandó, újra és újra visszatér. Az utóbbi két hónapban sokat betegeskedtem, nem tudom ez számít e. Két hétig szedtem antibiotikumot (aktil duo) amelyet fogműtétre és arcüreggyulladásra kaptam. Reflux gyanujara kezdetben pantoprazol-teva, most pedig quamatel tablettát szedek, szakorvosi vizsgálatra sajnos még 2 hetet kell várnom. Egyéb gyógyszerek: sinupret forte, mometazon sandoz orrspray, xilox-ot kb. Másfél hétig szedtem fogászati gyulladás miatt, műtét utan pedig ketodex-et. November elején egy hirtelen mozdulat hatására pár napig fájt a térdem, amelynek akkor nem tulajdonítottam jelentőséget. Ez azonban azóta bizonyos időközönként előtör. Kb. 3-4 hete mintha a csípőnél éreztem volna fájdalmat (főleg fekvő helyzetben) amely a combba sugárzott. Mozgás hatására javult a helyzet. Viszont előfordult, hogy séta közben jelentkezett járáskor szúró fájdalom, amely viszonylag hamar, maximum fél óra alatt elmúlt. A fájdalom helye sem állandó, van hogy a bal oldal fáj, máskor pedig a jobb. A lábban néha jelentkezett tűszurkálás jellegű érzés, amely a bal lábban erősebb, viszont időnként a test többi pontján is érzem. Az utóbbi időszakban több izület is fájt, hol az egyik kézben, hol a másik vagy éppen a vállban. Nem tudom, hogy ezt okozhatja e a szedett gyógyszerek egyike, hiszen több tájékoztatóban is fel van tüntetve az izületi fájdalom, mint mellékhatás, vagy pedig más problémára. Múlt héten jártam háziorvosomnál, hiszen az utóbbi egy héten jobban fájt a derekam. Én gerinc eredetű fájdalomra gyanakodtam, viszont szerinte valamilyen vese probléma lehet a háttérben. Kb. a bordákig terjedő részen fáj a derekam, illetve mellette. Ütögetésre érzékeny. Ez néha jobb, illetve bal alsó irányba kisugárzik. Múlt hét óta fáj a hasam, ez főleg a köldök környékén, illetve attól feljebb lévő részen, nyomásra érzékeny, néha még az is kellemetlenséget okoz ha hasra fekszem. A bordák alatt szokott néha jelentkezni szúrásszerű fájdalom, illetve néha az alhasban ami az ágyék felé sugárzik. Egyébként csípő érzés nem jelentkezett vizelés közben, illetve nem is volt véres. Ciprinol antibiotikumot kaptam, vizelet vizsgálatig másfél hetet kell várnom. Ön szerint ezek valóban lehetnek gerinc eredetű problémák? Illetve pontosan milyen szakemberhez kellene fordulnom, mindenképp szükséges hozzá háziorvosi beutaló? Válaszát előre is köszönöm szépen!
A leírt tünettan alapján a derekfajasa egyaránt származhat az Also háti gerinc szakasz elvaltaltozasaibol , lehet vese eredetű is, de az is előfordulhat , hogy mindkét elváltozás egyszerre áll fenn.
Önt háziorvosa kezeli jelenleg , es eldönti a fizikalis vizsgálat , a klinikai kép ès a labor eredmények alapján , hogy szükséges - e további szakorvosi konzilium :
Ha közfinanszírozott ellátást kiván igénybe venni , arra háziorvosától(HO ) kaphat beutalót.
A magán egészségügyi szolgáltatókhoz nem szükséges HO-beutaló .
DR. ARNOLD Dénes ARNOLD MSc.
Dr. Arnold Dénes Arnold MSc
A nagyon részletes, aprólékos állapotfelmérés és vizsgálat. A megoldási javaslattal kapcsolatos nagyon részletes tájékoztatás, többször elismételve azt, hogy mi az én feladatom a felépülés érdekében. A kezelés pontos bemutatása, amelynek során részletesen kitért a várható eredményre és az esetleges mellékhatásokra.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!